CELEX: 62010TN0237
Language: mt
Date: 2010-05-26 00:00:00
Title: Kawża T-237/10: Rikors ippreżentat fis- 26 ta’ Mejju 2010 — Vuitton Malletier vs UASI — Friis Group International (Rappreżentazzjoni ta’ mekkaniżmu ta’ sokra)

31.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 209/44
            
         Rikors ippreżentat fis-26 ta’ Mejju 2010 — Vuitton Malletier vs UASI — Friis Group International (Rappreżentazzjoni ta’ mekkaniżmu ta’ sokra)
   (Kawża T-237/10)
   ()
   2010/C 209/68
   Lingwa tar-rikors: l-Ingliż
   
      Partijiet
   
   
      Rikorrenti: Louis Vuitton Malletier SA (Pariġi, Franza) (rappreżentanti: P. Roncaglia, G. Lazzeretti, M. Boletto u E. Gavuzzi, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Friis Group International ApS (Kopenħagen, id-Danimarka)
   
      Talbiet tar-rikorrenti
   
   
               —
            
            
               tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) (UASI), tal-24 ta’ Frar 2010, fil-Każ R 1590/2008-1, sa fejn iddikjarat l-invalidità tat-trade mark Komunitarja Nru 3693116 għall-prodotti fil-klassijiet 9, 14 u 18;
            
         
               —
            
            
               tordna lill-konvenut iħallas l-ispejjeż tal-proċeduri; u
            
         
               —
            
            
               tordna lill-parti l-oħra fil-proċedimenti quddiem il-Bord tal-Appell tħallas l-ispejjeż tal-proċedimenti, inklużi dawk inkorsi mir-rikorrenti quddiem il-Bord tal-Appell u d-Diviżjoni tal-Kanċellazzjoni, jekk hija tintervjeni f’din il-kawża.
            
         
      Motivi u argumenti prinċipali
   
   
      Trade mark Komunitarja rreġistrata li hija s-suġġett tat-talba għal dikjarazzjoni ta’ invalidità: trade mark figurattiva li tirrappreżenta mekkaniżmu ta’ sokra għal prodotti fil-klassijiet 9, 14, 18 u 25 — Applikazzjoni għal trade mark Komunitarja Nru 3693116
   
      Proprjetarju tat-trade mark Komunitarja: ir-rikorrenti
   
      Parti li qed titlob id-dikjarazzjoni ta’ invalidità tat-trade mark Komunitarja: il-parti l-oħra fil-proċedimenti quddiem il-Bord tal-Appell
   
      Dritt tat-trade mark tal-parti li qed titlob id-dikjarazzjoni ta’ invalidità: il-parti li qed titlob dikjarazzjoni ta’ invalidità bbażat it-talba tagħha fuq raġunijiet assoluti għal rifjut skont l-Artikolu 52(1)(a) tar-Regolament tal-Kunsill (KE) Nru 207/2009
   
      Deċiżjoni tad-Diviżjoni tal-Kanċellazzjoni: applikazzjoni għad-dikjarazzjoni ta’ invalidità tat-trade mark Komunitarja miċħuda
   
      Deċiżjoni tal-Bord tal-Appell: appel milqugħ parzjalment
   
      Motivi invokati: ir-rikorrenti tinvoka żewġ motivi insostenn tar-rikors tagħha.
   Bl-ewwel motiv tagħha, ir-rikorrenti ssostni li d-deċiżjoni kkontestata tikser l-Artikolu 7(1)(b) tar-Regolament tal-Kunsill (KE) Nru 207/2009, peress li l-Bord tal-Appell żbalja meta kkonkluda li d-dispożizzjoni ta’ dan l-artikolu hija applikabbli għat-trade mark Komunitarja kkontestata fir-rigward tal-prodotti fil-klassijiet 9, 14 u 18. B’mod partikolari, il-Bord tal-Appell: (i) indirizza b’mod żbaljat il-kwistjoni tal-karattru distintiv tat-trade mark Komunitarja kkontestata bħallikieku kienet trade mark li tikkonsisti mill-forma tal-prodotti koperti, u (ii) ikkonstata, b’mod żbaljat, in-nuqqas ta’ karattru distintiv inerenti.
   Permezz tat-tieni motiv tagħha, ir-rikorrenti tikkunsidra li d-deċiżjoni kkontestata tikser l-Artikolu 52(2) tar-Regolament tal-Kunsill (KE) Nru 207/2009, peress li l-Bord tal-Appell żbalja meta kkonkluda li d-dispożizzjoni ta’ dan l-artikolu ma tapplikax għal dan il-każ.